cyanic-selkie/wikianc huggingface dataset:
Kulotus
Kulotusta harjoitettiin 1940-60 luvuilla laajamittaisesti Pohjois-Suomen metsissä, jossa poltettiin vuosittain 10 000 - 15 000 hehtaaria hakkuualueita. Myös Pohjois-Ruotsissa on harjoitettu metsän kulottamista.
Sanaa kulo on käytetty aikaisemmin yleisesti tarkoitettaessa metsäpaloa.
Kulotuksen vaikutukset
Kulotuksessa tuli polttaa kaiken palavan. Palon tuloksena metsään tulee paljon hiiltä sekä muita ravinteita, jotka lannoittavat kulotuksen jälkeen paikalle kasvavaa uutta kasvustoa. Kulotus lisää metsien monimuotoisuutta.
Metsänhoidollinen kulotus
Metsänhoidolliselle kulotukselle voi saada tukea valtiolta. Vuoden 2009 lopulla voimaan astuvan kestävän metsätalouden rahoituslain mukaan kulotuksia rahoitetaan luonnonhoitohankkeina. Luonnonhoitohankkeena tehtävässä kulotuksessa tuki korvaa kaikki metsänomistajalle aiheutuvat kustannukset.
Kaskeaminen
Kaskeamisessa tulta käytetään raivatun alueen valmistelemiseksi maanviljelyä varten. Kaskiviljely oli Suomessa vielä 1800-luvun puolivälissä hyvin yleinen maankäyttömuoto, mutta se hävisi vähitellen 1900-luvulle mennessä.
Dark Album
Dark Album on suomalaisen Wigwam-yhtyeen seitsemäs studioalbumi. Se julkaistiin sekä Suomessa että Ruotsissa vuonna 1977. Levystä ilmestyi ensimmäinen CD-versio vuonna 1991 ja toinen 16. tammikuuta 2008. Molemmilla CD-versioilla on bonuksena kappaleet ”Grass for Blades” ja ”Daemon Duncetan’s Request”, joista ensiksi mainittu on alun perin Pembroken vuoden 1972 sooloalbumilta Wicked Ivory.
Albumin tekoprosessi oli pitkä. Se nauhoitettiin ensimmäisen kerran Finnlevyn studiolla ilman ulkopuolista tuottajaa, sillä Virgin-levy-yhtiön ehdottamat tuottajat ja yhtye eivät sopineet yhteen. Kaksi edellistä albumia Britanniassa julkaissut Virgin ei hyväksynyt tulosta ja päätti Wigwamin sopimuksen. Tämä oli toisaalta osa Virgin-yhtiön tietoista päätöstä muuttaa yhtiön suuntaa pois leimallisesti kokeilevasta ja progressiivisesta musiikista, jota yhtiöllä edustivat muun muassa Mike Oldfield ja Tangerine Dream. Tämän jälkeen yhtye siirtyi Love-studiolle edelleen ilman ulkopuolista tuottajaa ja äänitti levyn osaksi uudelleen. Svart Records julkaisi alkuperäisen, Virginin hylkäämän version kesällä 2018. Albumi sisälsi kaksi Love-recordsin CD-version bonuskappaletta ja hieman loppusilausta vaille jääneitä versioita kappaleista. Suurin ero on Horace’s Aborted Rip-off Scheme-kappaleen kitarasoolo, joka poistettiin Virginin pyynnöstä lopullisesta julkaisusta. Yhtiö on julkaissut myös Collected singles -kokoelman.
Dark Album muodostui kaupalliseksi flopiksi; se ei noussut Suomessa Top 30:een. Tämä kieli aikojen muuttumisesta ja progressiivisen rockin hiipumisesta ilmiönä. Albumi jäi Wigwamin viimeiseksi studiolevyksi yli viiteentoista vuoteen ja rumpali Ronnie Österbergin viimeiseksi Wigwam-levyksi.
Kappaleet
Kaikki kappaleet sovittanut Wigwam.
Christina Perri
Christina Perri (s. 19. elokuuta 1986 Philadelphia, Pennsylvania ) on yhdysvaltalainen laulaja. Vuonna 2010 hänen kappaleensa ”Jar of Hearts” nousi Yhdysvalloissa musiikkilistoille sen jälkeen, kun se oli soinut Fox-televisiokanavan ohjelmassa Tanssi jos osaat. Rolling Stone -lehti nimesi Perrin ”viikon yhtyeeksi” 26. lokakuuta 2010.
Pian ”Jar of Hearts” -kappaleen listoille pääsyn jälkeen Perri solmi levytyssopimuksen Atlantic Recordsin kanssa. Kappale sijoittui parhaimmillaan Billboard Hot 100 -listan sijalle 17, ja single myi Yhdysvalloissa platinaa. Perrin ensimmäinen studioalbumi Lovestrong julkaistiin 10. toukokuuta 2011. Hänen kappaleensa ”A Thousand Years” on tunnusmusiikkina elokuvissa Twilight – Aamunkoi, osa 1 ja osa 2. Kesäkuussa 2012 Perri konsertoi Helsingissä.
Ingebrigtsen
Ingebrigtsen on sukunimi, joka on muun muassa seuraavilla norjalaisilla henkilöillä:
Suomen Eläkeläisten Puolue
Suomen Eläkeläisten Puolue oli suomalainen eläkeläisten etuja ajanut puolue. SEP ei saanut koskaan kansanedustajia, mutta sen edustajia valittiin viiden kunnan valtuustoihin. SEP oli puoluerekisterissä vuosina 1985–1991 ja 1992–1999. 1990-luvun alussa SEP:stä irtautui kilpaileva Eläkeläiset Kansan Asialla, myöhempi Suomen Senioripuolue.
Sukulaisuus
Sukulaisuus historiallisesti
Yksilö oli yleensä suvulle moraalisesti ja eettisesti vastuussa toiminnastaan. Suvulleen saattoi olla kunniaksi tai häpeäksi. Suku valvoi siten jäsentensä normien mukaista käyttäytymistä. Suku teki päätöksiä myös jäsentensä avioliitoista. Sukukeskeisyys on johtanut myös epäasialliseen sukulaisten suosimiseen eli nepotismiin. Eri kulttuureissa oli eroja siinä, katsottiinko myös äidin puoleiset sukulaiset samaan sukuun kuuluviksi. Tätä kutsutaan kaksipuoleiseksi (bilateriaaliseksi) sukulaisuudeksi. Suurin osa luontoiskulttuureista luki sukulaisiksi pelkästään isänpuoleiset (patrilineaariset) tai pelkästään äidinpuoleiset (matrilineaariset) jälkeläiset. Patrilineaarisia luontoiskulttuureja oli eniten Afrikassa ja bilateraalisia lähinnä vain Pohjois- ja Etelä-Amerikassa. Patrilineaarisuus liittyi usein paimentolaisuuteen ja matrilineaarisuus sellaiseen maatalouteen, jossa naiset tekivät peltotyöt.
Suomen Eläkeläisten Puolue
Historia
1980-luvun lopulla perustettiin monia yhden asian liikkeitä ja puolueita, joita innoittivat eri vähemmistöjen etujen ajaminen. Myös idea eläkeläispuolueesta kehittyi. Suomen Eläkeläisten Puolueen ensimmäinen puoluekokous pidettiin 24. lokakuuta 1985 Seinäjoella. Kokous hyväksyi puolueen ensimmäisen yleisohjelman. Puheenjohtajaksi valittiin Yrjö Virtanen ja taloudenhoitajaksi Olavi Kaartinen. Puoluerekisteriin SEP merkittiin 18. joulukuuta 1985.
Sukulaisuus
Sukulaisuus historiallisesti
Paimentolaiskulttuureissa ei ollut keskitettyä hallintoa, joka olisi auttanut yksilöitä, joten näitä suojeli suku monin eri tavoin. Verikosto oli rikoksen tai loukkauksen kostamista tekijälle tai tämän sukulaisille. Tästä tosin helposti syntyi koston kierre, kun kosto kostettiin.
Suomen Eläkeläisten Puolue
Historia
1990-luvun alussa Suomen Eläkeläisten Puolue hajosi riitoihin. SEP erotti Olavi Kaartisen ja Paavo Sirkiän. Tämän seurauksena puolueesta erosi myös muita jäseniä. SEP:n johdon mielestä kaksikko oli vahingoittanut puoluetta ”toiminnallisesti ja taloudellisesti”. Erimielisyydet koskivat muun muassa vaaliliittoja. Enemmistö kannatti yhteistyötä kristillisten kanssa, mutta Kaartinen puhui SMP:n puolesta. Sirkiä kritisoi SEP:tä riidanhaluisesta puolueohjelmasta sekä suurituloisten puolustamisesta. Erotetut perustivat uuden Riippumattomat Sitoutumattomat Eläkeläiset Suomessa -puolueen, jonka nimeksi vaihdettiin pian Eläkeläiset Kansan Asialla. Puolueiden välit olivat kireät 1990-luvun alussa, ja kiistoja puitiin niin julkisuudessa kuin oikeudessakin. Vuosikymmenen lopussa välit paranivat ja puolueet näkivät yhdistymisen mahdolliseksi. EKA voitti SEP:n vuosien 1995 ja 1999 eduskuntavaaleissa sekä kunnallisvaaleissa 1992.
Sukulaisuus
Sukututkimus
Sukulaisuus tarkoittaa sukututkimuksellisesti sitä, että sukulaiset sijaitsevat sukupuussa toisiaan lähellä. Puhutaan myös lähisukulaisista ja etäisistä tai kaukaisista sukulaisista sekä n:nnen polven sukulaisista. N:nnen polven sukulaisilla on ainakin yksi yhteinen n:nnen sukupolven takainen esi-isä tai -äiti.
Suomen Eläkeläisten Puolue
Ohjelma
SEP:n vuoden 1985 yleisohjelmassa ilmoitettiin puolueen kokoavan yhteen eläkeläiset, eläkkeelle pian siirtyvät, palkansaajat sekä sotaveteraanit. Ohjelmassa kannatettiin läheisiä ystävyyssuhteita Neuvostoliittoon, tuettiin rauhantyötä ja vastustettiin ydinvarustelua. Puolue totesi, ettei eläkeläisten etuja ole mikään puolue tai hallitus ajanut aiemmin, ja ilmoitti vastustavansa suurten puolueiden valtaa. Lisäksi se vaati kansanedustajien ja presidentin toimikausien lyhentämistä kahteen sekä kansanvallan lisäämistä kansanäänestysten avulla. Puolue ilmoitti kiinnostuksensa työvoimapolitiikkaan sekä kannatti peruskoulujen opetuksen käytännöllistämistä muun muassa suuremmilla työharjoittelujaksoilla, koska koulutus oli puolueen mielestä mennyt liian teoreettiseksi.
Sukulaisuus
Sukulaisuuden vaikutuksia
Sukulaisuussuhteilla on juridisesti merkitystä varsinkin lapsen huoltajuuden ja perimyksen kannalta. Sukuun kuuluvilla voi olla suojattu sukunimi. Lähi­sukulaisuus on myös avioeste ja esimerkiksi tuomarien jääviysperuste. Sukulaisuus­suhteilla on merkitystä myös perintö- ja lahjaveron määräytymisessä.
Suomen Eläkeläisten Puolue
Ohjelma
SEP:n vuoden 1990 puoluekokous hyväksyi ohjelman, jonka mukaan ”pakolainen on aina osasyyllinen pakolaisuuteensa ja siksi heitä ei pidä haalia turvaan Suomeen”. Vuoden 1991 eduskuntavaaliohjelmassa SEP vaati muun muassa Suomea neuvottelemaan Karjalan palauttamisesta.
Sukulaisuus
Sukulaisuuden vaikutuksia
Lääketiede tutkii sukulaisten perinnöllisiä sairauksia. Perinnöllisyystiede tutkii sukulaisten geenistöjä.
Suomen Eläkeläisten Puolue
Ohjelma
Puolueen vuoden 1995 vaali- ja tavoiteohjelma korosti myös kansanäänestysten asemaa, eläkeläisten olojen parantamista ja Venäjän strategisten etujen huomioimista.
Sukulaisuus
Polveutuminen
Ihmisyhteisöt voidaan jakaa erityisesti antropologiassa sen mukaan, miten sukuun kuuluminen määritellään yhteisössä. Sukulaisuuden määrittelytapoja ovat esimerkiksi:
Suomen Eläkeläisten Puolue
Vaalit
SEP osallistui omalla listallaan eduskunta-, kunnallis- ja europarlamenttivaaleihin. Puolueen ensimmäiset vaalit olivat vuonna 1987 ja viimeiset 1999. Vuoden 1987 eduskuntavaaleissa SEP:lla oli ehdokkaita kaikissa manner-Suomen vaalipiireissä ja vuoden 1991 vaaleissa kaikissa muissa paitsi Kuopion, Keski-Suomen ja Oulun vaalipiireissä.
Vuoden 1995 eduskuntavaaleissa SEP asetti 24 ehdokasta ja 20 vuonna 1999. Vuosina 1995 ja 1999 puolueen ääniharava oli Saara Mölsä 485 (1995) ja 1 026 (1999) äänellään. Viimeisen kerran SEP:lla oli kansanedustajaehdokkaita Helsingin, Uudenmaan, Pirkanmaan, Mikkelin, Pohjois-Karjalan ja Oulun vaalipiireissä.
SEP osallistui kunnallisvaaleihin vuonna 1988 19:ssä, 1992 7:ssä ja 1996 8:ssa kunnassa. Puolue sai valtuutettuja Hyvinkään (1988), Hämeenlinnan (1988), Kauhajoen (1988/1996), Lappeenrannan (1992) ja Porin (1988/1992) valtuustoihin.
Vuonna 1995 SEP sai yhden paikan Helsingin Puhelinyhdistyksen edustajistovaaleissa.
Europarlamenttivaaleissa 1996 puolueen listalla oli Suomen nälkäänäkevien yhdistyksen puheenjohtaja Eero Seppänen, joka oli kampanjansa aikana syömälakossa. Sitoutumattomana listalla esiintyi myös Isänmaallisen Kansallis-Liiton puheenjohtaja Matti Järviharju.
Keväällä 1988 puolueelle mitattiin 1,8 prosentin kannatus gallupissa.
Organisaatio
Vuonna 1991 puolueeseen kuului noin 300 jäsentä.
Sjoukje Dijkstra
Sjoukje Rosalinde Dijkstra (s. 28. tammikuuta 1942) on alankomaalainen taitoluistelija. Hän oli vuosina 1960–1964 naisten yksinluistelun Euroopan- ja vuosina 1962–1964 maailmanmestari.
Dijkstra voitti Euroopan-mestaruuskilpailuissa hopeaa 1959 ja maailmanmestaruuksissa pronssia 1959 sekä hopeaa 1960.
Dijkstra kilpaili kolmissa talviolympialaisissa: Cortina d'Ampezzossa 1956, Squaw Valleyssä 1960 ja Innsbruckissa 1964. Vuoden 1956 kisoissa hän ylsi vain 12. sijalle, mutta vuonna 1960 hän saavutti jo hopeaa ja vuonna 1964 viimein kultaa.
Oris
Oris on sveitsiläinen, Paul Cattin ja Georges Christianin vuonna 1904 Hölsteinissä perustama luksuskelloja valmistava yritys. Oris on tunnettu mekaanisista kelloistaan, eikä se valmista lainkaan kvartsikelloja. Oris jakaa mallistonsa neljään osaan; moottoriurheilu (motor sport), lentäminen (aviation), kulttuuri (culture) ja sukellus (diving).
Vuonna 1968 Oris sai cal.652.-koneistolleen kronometri-sertifioinnin.
Sean Connery käytti Oriksen kelloa James Bond -elokuvassa Älä kieltäydy kahdesti.
Vuonna 2009 Oris toi markkinoille uuden, 51 millimetriä leveän ammattisukellukseen tarkoitetun rannekellon.
ZIP
ZIP on tiedon pakkaukseen käytetty tiedostomuoto. Siihen liittyvä tiedostopääte on .zip.
Historiaa
ZIP-formaatin kehitti PKWARE-yhtiön perustaja Phil Katz. Hän julkaisi ensimmäisen version ZIP-formaatista uuden PKZIP-pakkausohjelman yhteydessä vuonna 1989. Nimi zip viittaa nopeuteen, ja sitä ehdotti Katzin ystävä Robert Mahony. Nimellä he halusivat kertoa, että PKZIP oli paljon nopeampi kuin muut silloin markkinoilla olleet pakkausohjelmistot.
1990-luvulla julkaistiin graafisella käyttöliittymällä varustettu WinZip. PKWARE julkaisi myös oman versionsa. Uudet versiot olivat paljon edellisiä helpompia käyttää.
Tekniikka
Zip käyttää verrattain yksinkertaista pakkausmenetelmää, joka pakkaa jokaisen tiedoston erikseen. Tämä nopeuttaa tiedostojen lukua, kun yhtä tiedostoa etsiessään ei tarvitse ladata muiden tiedostojen dataa. On kuitenkin mahdollista, että varsin pieniä tiedostoja pakatessa tiedoston koko voi kasvaa. Tieto paketin sisältämistä tiedostoista on tallennettu paketin loppuun, mikä tekee paketin jakamisesta moneen tiedostoon vaikeaa.
Zip osaa monia erilaisia pakkausalgoritmeja, mutta yleensä se käyttää Katzin kehittämää Deflate-algoritmia. Se tukee myös yksinkertaista salasanasuojausta, joka on tosin osoittautunut helpoksi murtaa.
Ohjelmat
Zip-tiedostoja voi pakata ja avata nykyään monilla eri ohjelmilla. Niitä ovat muun muassa PeaZip, WinZip, PicoZip, Info-Zip, WinRar, IZArc ja 7-Zip. Myös Microsoftin Windows XP ja Vista-käyttöjärjestelmissä, sekä Applen OS X -käyttöjärjestelmässä on integroitu Zip-pakkaaja. Linux-jakeluissa on yleensä mukana Info-Zipin zip ja unzip-työkalut. Lisäksi ainakin Linux Mint 17:ssä zip-tiedostot voidaan avata Pluma-ohjelmalla .txt-muodossa.
Zipiä on yleisenä ja avoimena pakkausmuotona sovellettu myös muihin tarkoituksiin. Esimerkiksi Javan JAR-ohjelmapaketit, OpenOfficen ODF ja sähköisten kirjojen jakeluformaatti EPUB ovat itse asiassa Zip-tiedostoja.
John Scott (jääkiekkoilija)
John Howard Scott (s. 26. lokakuuta 1982 St. Catharines, Ontario, Kanada) on entinen kanadalainen jääkiekkoilija, joka pelasi laitahyökkääjänä mm. NHL-joukkue Montreal Canadiensissa.
Pelaajaura
Scott pelasi uransa alussa neljä vuotta (2002–2006) yliopistojääkiekkoa WCHA-joukkue Michigan Techissä, jossa sai 18 pistettä ja peräti 350 rangaistusminuuttia. Scottia ei varattu NHL:ään, joten yliopistouransa jälkeen Scott siirtyi AHL-joukkue Houston Aerosiin, jossa pelasi kaksi kautta.
Scott siirtyi Minnesota Wildiin kaudella 2008–2009. Kaudella 2009–2010 hän teki ensimmäisen NHL-maalinsa 15. marraskuuta 2009 Carolina Hurricanesin maalivahdille Michael Leightonille, kun Wild hävisi 5–4.
Heinäkuun 1. päivänä 2010 Scott allekirjoitti kahden vuoden sopimuksen Chicago Blackhawksin kanssa. Hän pelasi Chicagossa vuodet 2010–2012 kunnes hänet 27. helmikuuta 2012 kaupattiin New York Rangersiin viidennen kierroksen varausta vastaan. Heinäkuussa 2012 Scott allekirjoitti yhden vuoden sopimuksen Buffalo Sabresin kanssa. Sopimusta jatkettiin keväällä 2013.
31. lokakuuta 2013 Scott sai liigalta seitsemän ottelun pelikiellon taklattuaan viikkoa aiemmin Boston Bruinsin Loui Erikssonia päähän. Joulukuun lopulla 2013 Scott teki uransa toisen maalin Toronto Maple Leafsia vastaan.
Vapaiden markkinoiden auettua heinäkuussa 2014, Scott teki toisena päivänä San Jose Sharksin kanssa yhden vuoden mittaisen sopimuksen. Kauden 2014–2015 aikana Scott sai kahdesti pelikieltoa. Lokakuussa kahden ja joulukuussa neljän ottelun verran.
Ulloa (1933)
Ulloa (runkonumero UA) oli Espanjan laivaston vuonna 1933 vesillelaskettu Churruca-luokan hävittäjä, joka osallistui Espanjan sisällissotaan hallituksen joukoissa tasavaltalaisten laivastossa. Alus oli nimetty Antonio de Ulloa y de la Torre-Giraltin mukaan.
John Scott (jääkiekkoilija)
Pelaajaura
Yleisö äänesti Scottin kaudella 2015–2016 NHL:n tähdistöotteluun Pacific -divisioonan kapteeniksi. Väitteiden mukaan NHL sekä Scottin joukkue Arizona Coyotes yrittivät estää häntä pelaamasta ottelussa. Hän kuitenkin kieltäytyi vetäytymästä siitä. Arizona kauppasi Scottin ennen tähdistöottelua Montreal Canadiensiin, jossa hänet laitettiin farmiin. Myöhemmin Scottille annettiin kuitenkin lupa pelata tähdistöottelussa Pacificin kapteenina. Pacific voitti turnauksen ja Scott iski kaksi maalia välierässä, jonka seurauksena hänet valittiin turnauksen parhaaksi pelaajaksi.
Ulloa (1933)
Valmistus
Alus tilattiin Sociedad Española de Construcción Navalilta Cartagenasta. Alus laskettiin vesille 24. heinäkuuta 1933 ja otettiin palvelukseen 1937.
Palvelus
Alus poistettiin palveluksesta 3. joulukuuta 1963.
Jyväskylän Energiantuotanto
Jyväskylän Energiantuotanto Oy (JYT) on Alva-yhtiöt Oy:n (entiseltä nimeltään Jyväskylän Energia) omistama energiayhtiö.
Historia
Vuonna 1995 Imatran Voima (IVO) ja Jyväskylän kaupunki perustivat Jyväskylän Energiantuotanto Oy:n. IVO laittoi yhtiöön Rauhalahden voimalaitoksen ja Jyväskylä Savelan voimalaitoksen, alueelliset lämpökeskukset ja rahaa. Sijoitusten perusteella IVO sai yhtiöstä 60 ja kaupunki 40 prosenttia. Kaupungin energialaitos muutettiin myöhemmin Jyväskylän Energia Oy:ksi ja edelleen 2020-luvulla Alva-yhtiöt Oy:ksi. Jyväskylän Energia osti vuonna 2008 JYT:in kokonaan itselleen 40 miljoonalla IVO:n seuraajalta, Fortumilta. Samalla noin 70 Rauhalahden työntekijää siirtyi Fortumilta JYT:ille. Yhtiöt olivat käsitelleet voimalaan liittyviä riitoja oikeudessa.
Voimalat
Jyväskylän Energiantuotannolla on omistuksessaan Savelan ja Rauhalahden voimalaitokset. Lisäksi yhtiö omistaa 10 alueellista lämpölaitosta.
William Dampier
thumb|William Dampier William Dampier (1651 – 1715) oli englantilainen merirosvo, merikapteeni, tieteellinen havainnoitsija ja tutkimusretkeilijä. Dampier oli ensimmäinen maailmassa, joka kiersi maapallon kolme kertaa ja ensimmäinen englantilainen, joka tutki Australiaa. Matkoillaan hän kartoitti rannikoita ja merivirtoja ja kuvaili muistiinpanoissaan paikallista eläimistöä ja kasveja.
Dampier kiisti olleensa merirosvo, mutta matkasi usein merirosvolaivoilla ja toimi kaapparialusten kapteenina.
Dampier kirjoitti matkoistaan ja havainnoistaan kirjoja, jotka saivat nopeasti suuren suosion ja joilla on ollut suuri merkitys myöhemmille tutkijoille ja tutkimusmatkailijoille, kuten James Cook, Horatio Nelson ja Charles Darwin.
Nuoruus
Dampier syntyi Englannissa pienessä kylässä East Cokerissa, Somersetissä ja kävi koulua King's Schoolissa Bourtonissa.
Jäätyään orvoksi 16-vuotiaana Dampier lähti merille. Hän palveli kauppalaivoilla kahdella matkalla Newfoundlandiin ja Jaavalle ennen kuin liittyi laivastoon 1673. Saman vuoden kesäkuussa hän osallistui kahteen Schooneweldin meritaisteluun.
Dampierin palvelus päättyi lyhyeen vakavan sairastumisen vuoksi ja hän palasi Englantiin toipumaan. Seuraavina vuosina hän kokeili erilaisia ammatteja muun muassa plantaasin johtajana Jamaikalla ja metsätöissä Meksikossa, mutta palasi pian takaisin merille. Englantiin palattuaan hän avioitui Judithin kanssa vuoden 1679 tienoilla, mutta lähti uudelleen merille muutamaa kuukautta myöhemmin.
Ensimmäinen maailmanympärysmatka
Dampierin ensimmäinen maailmanympärysmatka alkoi Virginiasta keväällä 1683, kun hän pestautui merirosvopäällikkö John Cookin Revenge-alukselle. Cookin suunnitelma oli etsiä uusia ryöstelyvesiä Chilen ja Perun rannikolta. Pasaatituulia hyödyntääkseen Cook purjehti ensin Afrikan länsirannikolle, josta oli tarkoitus purjehtia myötätuuleen kohti Etelä-Amerikan kärkeä.
Marraskuussa 1683 Afrikan rannikolla merirosvot yhyttivät tanskalaisen Charlotte Amalia-nimisen orjalaivan, jonka he valtasivat. Aluksella oli monenlaisten kauppatavaroiden lisäksi 60 naisorjaa, jotka vapautettiin Sierra Leonessa, jonne myös miehistö laskettiin maihin. Merirosvot antoivat kaapatun laivan uudeksi nimeksi Bachelor's Delicht (poikamiehen ilo) ja suuntasivat sillä kohti Kap Hornia.
Rosvot ryöstivät joitakin pienempiä aluksia, mutta lähtivät sitten parempien saaliiden toivossa kohti Punaistamerta, jonka piti olla merirosvojen paratiisi. Pitkän merimatkan jälkeen alus kuitenkin päätyi 4. tammikuuta 1688 Uuteen Hollantiin eli nykyiseen Australiaan. Sillä aikaa kun alusta korjattiin, Dampier teki muistiinpanoja ja piirroksia Australian eläimistä, kasveista ja alkuasukkaista.
Cygnet viipyi Australian vesillä kolme kuukautta ja purjehti sitten luoteeseen. Nikobaarien saarilla Dampier jäi maihin. Sieltä hän meloi kanootilla Sumatralle, josta hän heinäkuussa 1688 sai pestin brittilaivaan jonka päämääränä oli Tonkininlahti.
Seuraavina vuosina Dampier tutustui muun muassa Vietnamiin, Malesiaan ja Intiaan. Kotiin Englantiin hän saapui syyskuussa 1691, pennittömänä mutta mukanaan päiväkirjansa. Dampierin matkakertomukset julkaistiin vuonna 1697 nimellä A New Voyage Round the World. Teoksesta tuli menestys ja siitä otettiin neljä painosta. Dampier osallistui sotaan Hollantia vastaan 1673 ja oli sen jälkeen plantaasinpäällysmiehenä Jamaikan saarella. Vuonna 1679 Dampier liittyi merirosvoihin, jotka kävivät sissisotaa espanjalaisia vastaan. Dampier aloitti maailmanympäripurjehduksen 1686. Hän joutui sen kuluessa moniin seikkailuihin, tuli muun muassa Itä-Intiaan, jossa hän oli hollantilaisten palveluksessa, mutta karkasi sieltä ja tuli 1691 Englantiin. Vuonna 1699 Englannin hallitus uskoi hänelle retkikunnan, jonka tuli tutkia osia Tyynestämerestä. Tällöin hän varsinaisesti tutki Australian pohjois- ja luoteisrannikkoa, Uuden-Guinean rannikoita sekä monta pienempää saarta ja saariryhmää, muun muassa Dampierin nimeä kantavan saariston. Vielä 1708−1711 Dampier osallistui maailmanympäripurjehdukseen.
Tutkimusmatka Australiaan
pienoiskuva|William Dampierin Australian tutkimusmatkan reitti.
Dampierin teos oli noteerattu myös Amiraliteetissa. Niinpä Dampier valittiin itäiseen Australiaan ja Uuteen Seelantiin suunnitellun tutkimusmatkan johtoon. Hänen komentoonsa annettiin vuonna 1690 valmistunut, 26 tykillä varustettu sotalaiva HMS Roebuck ja 50 hengen miehistö.
Retkikunta lähti matkaan 14. tammikuuta 1699. Jo alkumatkasta Dampierilla oli kuitenkin ongelmia miehistön kanssa. Hän joutui Brasiliassa poistamaan laivasta kapinoivan luutnantti George Fisherin. Lähdön viivästymisen vuoksi sääolot eivät sallineet purjehtimista Kap Hornin kautta, joten Dampier joutui käyttämään pitempää reittiä Hyväntoivonniemen kautta.
Roebuck saapui Shark Bayhyn Australian länsirannikolle elokuun alussa 1699 ja jatkoi sieltä pitkin rannikkoa pohjoiseen. Dampier teki koko ajan muistiinpanoja alueen kasvistosta ja eläimistöstä. Aluksella oli myös piirtäjä, joka teki tarkkoja kuvia kasveista.
Tässä vaiheessa alus oli jo niin huonossa kunnossa, että Dampier luopui Australian itäosien tutkimisesta ja suuntasi kotimaahan. Mutta alus oli niin madonsyömä, että se upposi keski-Atlantilla sijaitsevan Ascensionsaaren luona. Miehistö joutui viettämään saarella viisi viikkoa, kunnes Kuninkaallisen laivaston alus poimi heidät kyytiin. Kotiin Englantiin Dampier saapui elokuussa 1701.
Sankarin vastaanoton sijasta Dampieria odotti oikeudenkäynti. Häntä syytettiin George Fisherin kaltoinkohtelusta. Dampier tuomittiin menettämään koko kolmen vuoden palkkansa ja todettiin kelvottomaksi palvelemaan laivastossa. Tieteellisessä mielessä retki oli kuitenkin onnistunut. Dampier oli Roebuckin upotessa onnistunut pelastamaan joitain kasvinäytteitä selkä suuren osan muistiinpanoistaan, jotka hän oli tallettanut vahalla vesitiiviisti suljettuihin bambuputkiin. Hän kirjoitti matkasta teoksen A Voyage to New Holland  (1703).
Toinen maailmanympärysmatka
Espanjan perimyssota oli alkanut 1701 ja englantilaisia kaappareita värvättiin toimimaan ranskalaisia ja espanjalaisia vastaan. Dampierille annettiin komennettavaksi 26 tykillä varustettu laiva St George, jossa oli 120 hengen miehistö. Hän lähti matkaan 11. syyskuuta 1703 Kinsalesta Irlannista. Mukaan lähti myös 16 tykillä varustettu Cinque Ports 63 hengen miehistöineen.
Kap Hornin kierrettyään alukset saapuivat Juan Fernándezin saarille helmikuussa 1704. Siellä kaapparit havaitsivat vahvasti aseistetun ranskalaisen kauppalaivan. Seitsemän tuntia kestäneen taistelun jälkeen he joutuivat kuitenkin vetäytymään. Sen jälkeen Dampier kaappasi joitakin pienempiä espanjalaisia laivoja, mutta vapautti ne otettuaan vain osan niiden lastista. Suuremman saaliin toivossa kaapparit hyökkäsivät Panamanlahdella sijaitsevaan Santa Marian kaupunkiin, jossa piti olla kasoittain kultaa läheisiltä kaivoksilta. He kuitenkin kohtasivat yllättävän kovan vastuksen ja joutuivat vetäytymään.
Toukokuussa 1704 Cinque Ports ja St George lähtivät eri teille. Cinque Portsin miehistöön kuulunut Alexander Selkirk epäili laivan merikelpoistuutta ja halusi jäädä maihin. Hänet jätettiin autiolle saarelle, jossa hän vietti yli neljä vuotta ennen pelastustaan. Cinque Ports upposi pian tämän jälkeen. Suurin osa miehistöstä hukkui, loput jäivät espanjalaisten vangiksi.
6. joulukuuta 1704 St George sai näköpiiriinsä espanjalaisen kaljuunan. Kaapparit onnistuivat yllättämään espanjalaiset, jotka eivät ehtineet ottaa tykkejään esiin. Mutta sillä aikaa kun Dampier kiisteli upseereidensa kanssa hyökkäystaktiikasta, espanjalaiset ehtivät ladata tykkinsä. Taistelussa St George sai pahoja vaurioita ja joutui vetäytymään.
Kolmas maailmanympärysmatka
Vuonna 1708 Dampier värväytyi navigaattoriksi kaapparilaiva Dukelle, jonka kapteenina toimi Woodes Rogers. Duke matkasi Kap Hornin ympäri eteläiselle Tyynellemerelle parinaan toinen kaapparilaiva Duchess. Tämä matka onnistui paremmin. Ryöstösaalista saatiin yhteensä nykyrahassa yli 20 miljoonan punnan edestä, ja Selkirk pelastettiin 2. helmikuuta 1709.
Tammikuussa 1710 Duke lähti Tyynenmeren yli seuranaan Duchess ja kaksi kaapattua alusta. Alukset poikkesivat Guamlla ja jatkoivat sieltä Bataviaan (nyk. Jakarta). Myytyään yhden kaapatuista aluksista kaapparit jatkoivat Hyväntoivonniemelle. Siellä he odottivat yli kolme kuukautta saattuetta. Kun 25 englantilaista ja hollantilaista laivaa käsittävä saattue saapui, he purjehtivat sen mukana ensin Hollantiin ja lopulta Lontooseen, johon saavuttiin 14. marraskuuta 1711.
Kuolema
Dampier ei ehtinyt saada osuuttaan Duken saaliista. Sairauden heikentämänä hän 1714 teki testamentin, jossa hän antoi kymmenen prosenttia omaisuudestaan veljelleen Georgelle ja 90 prosenttia serkulleen Grace Mercerille. Vaimo Judith oli ilmeisesti kuollut muutamaa vuotta aikaisemmin. Jaettavaa ei kuitenkaan ollut, vain velkoja. Dampier kuoli maaliskuussa 1715, ja hänet haudattiin merkitsemättömään hautaan. Dampierin osuus maksettiin pari vuotta hänen kuolemansa jälkeen, mutta se lienee suurimmaksi osaksi mennyt velkojen maksuun.
Jälkimaine
Dampier keräsi ensimmäisenä tietoja merivirroista ja tuulista. Niitä ovat hyödyntäneet myöhemmät tutkimusmatkailijat ja merenkulkijat, kuten James Cook. Amiraali Horatio Nelson kehotti miehiään tutustumaan Dampierin kirjoihin. Dampierin piirtämät kartat ovat olleet pohjana myöhemmillä kartoittajilla.
Dampierin keräämät tiedot kasveista ja eläimistä ovat olleet pohjana myöhemmille luonnontutkijoille, kuten Joseph Banksille, joka jatkoi Australian luonnon tutkimista ollessaan mukana James Cookin ensimmäisellä tutkimusretkellä. Charles Darwin, joka matkusti Galápagossaarille melkein 150 vuotta Dampierin jälkeen, kutsui Dampierin kirjoja tiedon kultakaivoksiksi.
Daniel Defoen kirjoittama menestysromaani Robinson Crusoe perustuu Alexander Selkirkin kohtaloon autiolla saarella. Jonathan Swift sai inspiraatiota Gulliverin retkiin Danpierin New Voyage teoksesta ja yksi teoksen henkilöistäkin on nimeltään Dampier.
Oxford English Dictionary sisältää yli 80 englanninkielen sanaa, joiden keksijä tai ensimmäinen tunnettu käyttäjä on Dampier. Esimerkkinä sub-species (alalaji), breadfruit (leipäpuun hedelmä), avocado, chopstics (syömäpuikot), barbeque.
Dampierin mukaan on nimetty monia paikkoja, kuten kaupunki Länsi-Australiassa, Dampierin satama, Dampierinsaaret, Dampierinniemi, Dampierinsalmet Uudessa-Guineassa ja Indonesiassa ja pikkuplaneetta 14876 Dampier.
Teokset
pienoiskuva | Esimerkki teoksen A Voyage to New Holland kuvituksesta
Denis Maksimenko
Denis Petrovitš Maksimenko (, s. 15. lokakuuta 1983 Uralsk, Neuvostoliitto) on kazakstanilainen jääpalloilija, pelipaikaltaan hyökkääjä. Hän edustaa Nižni Novgorodin Startia.
Maksimenkon kasvattajaseura on kazakstanilaisen Uralskin Akzhaiyk. Hän pelasi seitsemän ensimmäistä kautta kasvattajaseurassaan, joka pelasi Venäjän toiseksi korkeinta sarjaa. Sen jälkeen hän on pelannut kauden Venäjän mestaruussarjaa Uljanovskin Volgassa ja vuodesta 2008 lähtien Nižni Novgorodin Startissa Slautin on edustanut Kazakstania kaudesta 2008 lähtien eli osallistunut seitsemän kertaa MM-kisoihin. Hän on ollut voittamassa niissä neljää MM-pronssia.
Saavutukset
Maajoukkueessa
Metsola (Vantaa)
Metsola on Vantaan koillisosassa Korson suuralueella sijaitseva noin 6 300 asukkaan kaupunginosa, joka liittyy kiinteästi länsipuolella olevaan Korson kaupunginosaan Korson aseman ja Kulomäentien välityksellä. Eteläpuolella ovat Matarin ja Mikkolan kaupunginosat, pohjoispuolella Leppäkorpi ja idässä Jokivarsi. Vuoden 2020 lopussa kaupunginosan asukkaista 23,4 prosenttia oli vieraskielisiä.
Metsolassa toimii Leppäkorven koulu (alakoulu) ja siellä on useita päiväkoteja, kuten Leppäkorven päiväkoti, Metsolan päiväkoti, Metsolanmäen päiväkoti ja Näätäpuiston päiväkoti. Aseman lähellä Metsolassa on kaksi suurehkoa päivittäistavarakauppaa ja joitakin erikoisliikkeitä ja -palveluja sekä ravintoloita, Kelan toimisto, Korson terveysasema sekä asiamiesposti.
Kerrostaloasutus, joka on pääasiassa uutta, painottuu myös alueen länsiosaan aseman läheisyyteen Metsolantien, Minkkitien, Otavantien ja Mäyräkujan alueelle. Otavantie jatkuu pohjoiseen päin Korpivaarantienä, jonka varrella on suuri autotalo. Se on myös alueen suurin työnantaja. Otavantiestä itään päin on laaja omakotialue, joka jatkuu Jokivarteen asti. Tämän alueen pääväylinä ovat Metsolantie ja Kulomäentie.
Korson alueen asutus lähti alun perin kehittymään vuonna 1862 valmistuneen rautatien ohituspaikalle perustetun aseman ympäristöön, ensin radan länsipuolelle. Tiestön ja kulkuyhteyksien kehittyessä asutusta syntyi myös radan itäpuolelle, Metsolaan. Kulkuyhteydet pääradan poikki ovat myöhemminkin parantuneet, ja rakennuskanta Metsolassa on nuorempaa kuin radan länsipuolella. Liikenneyhteydet Metsolan laajalta omakotialueelta painottuvat enemmän bussiliikenteen sekä yksityisautoilun ja Lahden moottoritien varaan.
Walter Farley
Walter Farley (26. kesäkuuta 1915 Syracuse, New York, Yhdysvallat – 16. lokakuuta 1989 Sarasota, Florida) oli yhdysvaltalainen kirjailija. Hän opiskeli Columbian yliopiston Columbia Collegessa, jossa hän suoritti B. A.:n 1941. Hänen ensimmäinen ja maineikkain teoksensa oli Musta orhi (alkuteos The Black Stallion, 1941), jolle hän kirjoitti useita jatko-osia. Sarjaa jatkoi hänen kuolemansa jälkeen hänen poikansa Steven Farley.
Farleyn setä oli hevosammattilainen ja opetti Walterille hevosten kouluttamista. Farley alkoi kirjoittaa Mustaa orhia kouluaikanaan Brooklynin Erasmus Hall High Schoolissa ja Pennsylvaniassa Mercersburg Academyssa. Hän sai sen valmiiksi, ja se ilmestyi 1941, kun hän vielä opiskeli yliopistossa.
Farleyllä ja hänen vaimollaan Rosemary Farleylla on neljä lasta, Pam, Alice, Steven ja Tim. Perhe asui maatilalla Floridassa rantatalossa. Kotikaupunki Venicen kirjasto Floridassa kunnioitti vuonna 1989 Farleya perustamalla Walter Farley Literary Landmarkin lasten siipeen. Farley kuoli syöpään lokakuussa 1989, vähän ennen Musta orhi -sarjan 21. kirjan The Young Black Stallion ilmestymistä ja juuri kun televisiosarjan Musta ori kuvaukset olivat alkaneet.
Skånemejerier
Skånemejerier Ek(onomisk) För(ening) on ruotsalainen meijerialan yritys, jonka tuotteita viedään myös Suomeen, Tanskaan ja Isoon-Britanniaan. Yhtiön kotipaikka on Malmö. Meijerillä on noin 700 työntekijää. Skånemejerier on ranskalaisen Lactalis-meijerijätin tytäryhtiö.
Suomessa Skånemejerier vastaa myös Oatly AB:n kauramaitotuotteiden markkinoinnista.
Tuotteet
Päätuotteita ovat ProViva-juomat ja juustot: Fundo Omega-3, Allerum 17 %, Baron, Glimminge, Marsvinsholm ja MiniMi.
Johannes Vilhelm Jensen
Johannes Vilhelm Jensen (20. tammikuuta 1873 Farsø – 25. marraskuuta 1950 Kööpenhamina) oli tanskalainen kirjailija, jolle myönnettiin Nobelin kirjallisuuspalkinto ensimmäisenä toisen maailmansodan jälkeen, vuonna 1944.
Henkilöhistoria
Jensenin isä oli eläinlääkäri. Jensen kävi kansakoulun ja latinakoulun ja tuli ylioppilaaksi 1893. Kööpenhaminan yliopistossa hän opiskeli lääketiedettä. Opintonsa Jensen jätti kuitenkin kesken, ryhdyttyään kirjailijaksi. Vuonna 1898 Dagbladet -lehti lähetti hänet kirjeenvaihtajaksi Madridiin ja vuoden 1900 Pariisin maailmannäyttelyyn. Matkoja Jensen teki myöhemminkin, mukaan lukien maailmanympärysmatkat, saaden niistä aineksia teoksiinsa.
Kirjallinen tuotanto
Jensen julkaisi jo opiskeluaikana 1895–1898 salanimellä Ivar Lykke joukon jännitysromaaneja. Hänen esikoisteoksensa ovat romaanit Danskere (1896) ja Einar Elkaer (1898), pääteos Den lange Rejse (1. nide 1908) on darwinistinen vaihtoehto luomiskertomukselle ja kertoo ihmiskunnan kehitystarinan jääkaudelta Kolumbuksen aikaan.
Teoksia
Jensen julkaisi vuosikymmenten aikana romaanien lisäksi myös novelleja ja runoja:
Tanya Hope
pienoiskuva|Tanya Hope Tanya Hope on intialainen näyttelijä, joka esiintyy eteläintialaisissa elokuvissa. Hope aloitti uransa mallina ja hänet valittiin Miss Intia Kolkataksi 2015. Hän oli finalisti Femina Miss Intia -kilpailussa 2015. Vuonna 2016 hän teki elokuvadebyyttinsä elokuvassa Appatlo Okadundevadu.
Philip Glass
Philip Morris Glass (s. 31. tammikuuta 1937 Baltimore, Maryland ) on yhdysvaltalainen säveltäjä, jolla on latvianjuutalaiset sukujuuret. Häntä pidetään yhtenä 1900-luvun jälkipuoliskon vaikutusvaltaisimmista säveltäjistä, jonka sanotaan myös tuoneen taidemusiikin tavallisten ihmisten ulottuville. Tässä mielessä hänen esikuvinaan oli muun muassa Kurt Weill/Bertolt Brecht musiikkiteatterit.
Glassin musiikkia luonnehditaan useimmiten minimalistiseksi, vaikka Glass itse pitää enemmän näyttämömusiikin ja toistuvien rakenteiden musiikin käsitteistä. Glassin laajaan tuotantoon kuuluu niin sinfonioita, oopperoita, kuoro- ja yhtyemusiikkia kuin lukuisia teoksia soolosoittimille, etenkin pianolle. Glass on tehnyt yhteistyötä useiden nimekkäiden muusikoiden kuten David Bowien, intialaisen Ravi Shankarin sekä elektronisen musiikin pioneereihin lukeutuvan Aphex Twinin kanssa. Hän on säveltänyt myös runsaasti elokuvamusiikkia, muun muassa elokuviin Koyaanisqatsi, Powaqqatsi, Mishima – elämän neljä lukua, Kundun, Tunnit, Silmänkääntäjä, Candyman, Cassandra’s Dream ja Paljastavat merkinnät. Oscar-ehdokkuuksia hänellä on kolme.
Suomessa Philip Glassin lukuisista oopperoista on kuultu neljä: Jean Cocteaun romaaniin perustuva Les Enfants Terribles vuonna 2005, Franz Kafkan novelliin pohjautuva Rangaistussiirtolassa vuonna 2006, non-narratiivinen A Madrigal Opera sekä Edgar Allan Poen novelliin perustuva The Fall of the House of Usher vuonna 2009. Kolme ensimmäistä tuotti moderniin kamarioopperaan erikoistunut oopperaryhmä Ooppera Skaala ja viimeisimmän Suomalainen Kamariooppera.
Glass vieraili Suomessa ensimmäistä kertaa Helsingin juhlaviikoilla vuonna 2013. Toisen kerran hän tuli maahan marraskuussa 2017, jolloin hän esitti pianomusiikkia Helsingin Musiikkitalossa.
Alonso Lobo
thumb|Alonso Lobo Alonso Lobo (25. helmikuuta 1555 Osuna – 5. huhtikuuta 1617 Sevilla) oli espanjalainen renessanssinajan säveltäjä. Lapsena hän lauloi sevillalaisen katedraalin kuorossa. Lobo sävelsi muun muassa messuja ja motetteja. Hänen säveltämäänsä maallista ja soitinmusiikkia ei ole säilynyt.
Lobon motetti Versa est in luctum on varsin usein levytetty teos. Säveltäjän merkittävimpiä aikalaisia Espanjassa olivat Tomás Luis de Victoria ja Francisco Guerrero.
Kansan mies (kirja)
Kansan mies on Chinua Acheben vuonna 1966 ilmestynyt satiirinen romaani. Teoksen on suomentanut Eila Pennanen. Se on ilmestynyt suomeksi WSOY:n Aikamme kertojia -sarjassa vuonna 1969
Belleville
Belleville voi viitata seuraaviin paikkoihin:
Light Ages
Light Ages on suomalaisen Wigwam-yhtyeen kahdeksas studioalbumi. Se julkaistiin tupla-LP:nä, C-kasettina ja CD:nä vuonna 1993. Remasteroitu CD-versio ilmestyi vuonna 2004.
Albumille sisältyy muun muassa uusi versio kappaleesta "Tombstone Valentine", joka julkaistiin alun perin samannimisellä albumilla vuonna 1970.
Yhdysvaltain edustajainhuoneen vaalit 1996
thumb|225px| Yhdysvaltain edustajainhuoneen vaalit 1996 järjestettiin 5. marraskuuta 1996. Ne olivat samana päivänä kuin [[Yhdysvaltain presidentinvaalit 1996|presidentinvaali, jossa Bill Clinton valittiin uudelleen Yhdysvaltain presidentiksi.
Republikaaninen puolue sai enemmistöpaikan Yhdysvaltain edustajainhuoneesta, vaikka demokraattinen puolue saikin kahdeksan lisäpaikkaa. Edustajainhuoneen 435 paikasta 228 meni republikaaneille ja 198 demokraateille. Ainoana paikan saaneena ehdokkaana kahden pääpuolueen ulkopuolelta oli Bernie Sanders, joka on poliittisesti sitoutumaton.
Kisala
Kisala on Mäntyharjun kunnan liikuntahalli, joka valmistui vuonna 1995. Hallin pääkäyttäjänä toimivat Mäntyharjun Virkistyksen eri urheilujaostot. Halli on aivan kunnan taajaman tuntumassa, katuosoite on Urheilutie 1. Kouvolan suunnasta tulevat löytävät sen kääntymällä taajamamerkin jälkeen toisesta risteyksestä vasemmalla. Muutaman sadan metrin päästä halli tulee vastaan vasemmalla. Lahden ja Mikkelin suunnasta tulevat suunnistavat keskustan kiertoliittymän jälkeen Kouvolan suuntaan ja kääntyvät kolmannesta risteyksestä oikealle.
Kisala on kolmelohkoinen halli, eikä sinne saa täysimittaista salibandykaukaloa. Kaukalo on kooltaan noin 18 x 36 metriä. Pukukoppeja on käytössä kolme. Halli on osa Mäntyharjun urheilualuetta, johon kuuluvat muun muassa jalkapallo-/yleisurheilukenttä, pesäpallokenttä, jääkiekkokaukalo, tenniskentät, hyppyrimäki sekä kattavat lenkkeilypolut/hiihtoladut.
Tietolan koulu
Tietolan koulu on Valkeakosken keskustassa toimiva perusopetusta antava koulu. Koulun oppilaat ovat lähinnä luokkien 1–6 oppilaita. Pienluokilla on myös 7–9 luokkien oppilaita. Tietola palvelee pienluokkaopetuksen osalta koko Valkeakosken aluetta ja tarjoaa harjaantumisopetuspalveluita myös Akaan ja Urjalan kunnan oppilaille. Koulun kanssa samassa rakennuksessa toimii esiopetusryhmä, joka on Keskustan varhaiskasvatusyksikön ryhmä.
Vuonna 2016 koulua kävi yhteenä 206 oppilasta.
Jalkapallon seurajoukkueiden maailmanmestaruuskilpailut 2015
Vuoden 2015 seurajoukkueiden maailmanmestaruuskilpailut pelattiin Japanissa 10.–20. joulukuuta 2015 välisenä aikana ja ne olivat järjestyksessään 12. seurajoukkueiden MM-kilpailut. Kilpailuihin osallistui jokaisen kuuden maanosaliiton mestarijoukkue sekä isäntämaan kansallisen sarjan voittaja eli yhteensä seitsemän joukkuetta.
Fleetwood Mac (vuoden 1975 albumi)
Fleetwood Mac on Fleetwood Mac -yhtyeen albumi vuodelta 1975. Albumi oli ensimmäinen, jolla olivat mukana kitaristi, laulaja ja säveltäjä Lindsey Buckingham sekä laulaja ja säveltäjä Stevie Nicks. Sen tunnetuin kappale on singlehitti "Rhiannon". Musiikillisesti albumi kiteytti yhtyeen uuden tyylin ja merkitsi sille uuden kaupallisen menestyskauden alkua.
Sekaannuksien välttämiseksi yhtyeen mukaan nimetystä ensimmäisestä albumista vuodelta 1968 käytetään toisinaan nimitystä "Peter Green's Fleetwood Mac".
Jakob Ingebrigtsen
Jakob Ingebrigtsen (s. 19. syyskuuta 2000) on norjalainen keskimatkojen juoksija ja kestävyysjuoksija. Hän on olympiavoittaja, MM-voittaja, nelinkertainen ulkoratojen ja kolminkertainen sisäratojen Euroopan-mestari sekä maailman- ja euroopanennätysten haltija.
Ingebrigtsen paransi helmikuussa 2018 junioreiden sisäratojen Euroopan ennätyksiä kolmesti: 1 500 metrillä hän juoksi 3. helmikuuta Bærumissa ajan 3.42,75 ja 10. helmikuuta Gentissä 3.40,96 sekä 3 000 metrillä ajan 7.56,74 Bærumissa 4. helmikuuta. Toukokuussa hän juoksi Eugenessa mailin ulkoratojen junioreiden Euroopan ennätyksen 3.52,28.
Ingebrigtsen saavutti Tampereen alle 20-vuotiaiden MM-kilpailuissa 2018 hopeaa 1 500 metrillä ajalla 3.41,89 ja pronssia 5 000 metrillä junioreiden Euroopan ennätys -ajalla 13.20,78. Hän juoksi 1 500 metrin juonioreiden Euroopan ennätyksen 3.31,18 Monacossa 20. heinäkuuta 2018.
Ingebrigtsen voitti Berliinin EM-kilpailuissa 2018 kultaa 1 500 metrillä ajalla 3.38,10. Hänestä tuli 17-vuotiaana nuorin juoksulajin Euroopan-mestari. Seuraavana päivänä hän voitti 5 000 metrin Euroopan-mestaruuden junioreiden Euroopan ennätyksellä 13.17,06. Hänestä tuli ensimmäinen juoksija, joka on voittanut samoissa kisoissa 1 500 ja 5 000 metrin Euroopan-mestaruudet. Ostravan maanosien cupissa hän sijoittui 1 500 metrillä kolmanneksi. Kauden päätteeksi hän voitti maastojuoksun junioreiden Euroopan-mestaruuden sekä henkilökohtaisessa kilpailussa että joukkuekilpailussa.
Ingebrigtsen juoksi helmikuussa 2019 kahdesti sisäratojen junioreiden maailmanennätyksen 1 500 metrillä: 10. helmikuuta hän juoksi Bærumissa ajan 3.36,21 ja 20. helmikuuta Düsseldorfissa 3.36,02. Hän voitti Glasgow'ssa 2019 sisäratojen Euroopan-mestaruuden 3 000 metrilä ajalla 7.56,15. Alkuerissä hän oli juossut junioreiden Euroopan ennätyksen 7.51,20. 1 500 metrillä hän sai hopeaa ajalla 3.43,23. Maastojuoksun MM-kilpailuissa hän sijoittui alle 20-vuotiaiden sarjassa 12:nneksi. Hän juoksi kesällä 2019 junioreiden Euroopan ennätyksen maililla 3.51,30 Stanfordissa, 1 500 metrillä 3.30,16 Lausannessa (myös alle 23-vuotiaiden Euroopan ennätys) ja 5 000 metrillä 13.02,03 Lontoossa.
Dohan MM-kilpailuissa 2019 Ingebritsen oli 1 500 metrillä neljäs ajalla 3.31,70 ja 5 000 metrillä viides ajalla 13.02,93. Hän voitti samana syksynä maastojuoksun alle 20-vuotiaiden Euroopan-mestaruuden ja sai joukkuekilpailussa hopeaa.
Ingebrigtsen juoksi 2 000 metrin Euroopan ennätyksen 4.50,01 Oslossa kesäkuussa 2020. Saman vuoden elokuussa hän juoksi Monacossa 1 500 metrin Euroopan ennätyksen 3.28,68. Hän juoksi 1 500 metrin sisäratojen Euroopan ennätyksen 3.31,80 Liévinissä helmikuussa 2021. Hän voitti Toruńissa 2021 sisäratojen Euroopan-mestaruuden 1 500 metrillä ajalla 3.37,56 ja 3 000 metrillä ennätyksellään 7.48,20. Hän juoksi 5 000 metrin Euroopan ennätyksen 12.48,45 Firenzessä 10. kesäkuuta 2021. Tokion olympialaisissa hän voitti 1 500 metrillä kultaa olympia- ja Euroopan ennätyksellä 3.28,32.
Ingebrigtsen voitti maastojuoksun Euroopan-mestaruuden ja sai joukkuekilpailussa pronssia 2021. Hän juoksi sisäratojen 1 500 metrin maailmanennätyksen 3.30,60 Liévinissä 17. helmikuuta 2022. Hän saavutti samalla matkalla hopeaa Belgradin MM-hallikilpailuissa 2022 sekä saman vuoden Eugenen MM-kilpailuissa. Hän voitti Eugenessa kultaa 5 000 metrillä ajalla 13.09,24. Münchenin EM-kilpailuissa 2022 hän voitti 5 000 metrin kultaa ajalla 13.21,13 ja 1 500 metrin kultaa ajalla 3.32,76. Hän voitti samana vuonna maastojuoksun Euroopan-mestaruuden. Hän voitti Istanbulin sisäratojen EM-kilpailuissa 2023 kultaa 1 500 metrillä ajalla 3.33,95 ja 3 000 metrillä halliennätyksellään 7.40,32.
Sisäradat
WR = maailmanennätys, AR = Euroopan ennätys, WJR = Nuorten maailmanennätys, AJR = Nuorten Euroopan ennätys, NR = Norjan ennätys
Literaali (ohjelmointi)
Literaalin määrittely lähdekoodissa
Literaalin kulloinenkin määrittelytapa riippuu käytetyn ohjelmointikielen syntaksista.
Useimmissa nykyaikaisissa ohjelmointikielissä merkkijonoliteraali määritellään kirjoittamalla se lainausmerkkien tai heittomerkkien sisään. Vastaavasti kokonaislukuliteraalit kirjoitetaan sellaisenaan ilman ympäröiviä merkkejä, ja desimaaliluvuissa käytetään desimaalierottimena pistettä. Näiden toisistaan eroavien merkintätapojen eli notaatioiden perusteella jäsennin tunnistaa, mitä tietotyyppiä kyseinen literaali edustaa, ja osaa näin jäsentää tiedon halutulla tavalla.
Tampereen ylioppilaskunta
Tampereen ylioppilaskunta (TREY) on vuonna 2019 toimintansa aloittanut noin 18 000 opiskelijan ylioppilaskunta. TREY muodostui kun Tampereen teknillinen yliopisto ja Tampereen yliopisto yhdistyivät vuoden 2019 alussa Tampereen yliopistoksi. TREY jatkaa Tampereen teknillisen yliopiston ylioppilaskunnan (TTYY) ja Tampereen yliopiston ylioppilaskunnan (Tamy) toimintaa. Ylioppilaskunnan tärkeimpiin tehtäviin kuuluvat opiskelijoiden edunvalvonta, järjestötoiminnan mahdollistaminen, jäsenpalveluiden tarjoaminen ja tamperelaisen yliopistoyhteisön rakentaminen.
Hallituksen puheenjohtajana vuonna 2023 Anniina Honkasaari ja edustajiston puheenjohtajana Lauri Ahlqvist.
Organisaatio
Kaikki 18 000 tamperelaista yliopisto-opiskelijaa muodostavat ylioppilaskunnan. Ylintä päätösvaltaa ylioppilaskunnassa käyttää 49-jäseninen edustajisto, joka valitaan vaaleilla kahden vuoden välein. Ylioppilaskunnan operatiivista toimintaa toteuttavat 10-henkinen hallitus ja 15-henkinen henkilöstö. Ylioppilaskunnan pääsihteerinä toimii Adam Zeidan.
Edunvalvonta
Tampereen ylioppilaskunta ajaa jäsentensä etua erityisesti Tampereen yliopistossa ja Tampereen kaupungissa, mutta myös laajemmin yhteiskunnassa. Ylioppilaskunnalla on yhteiset edustajiston päättämät linjat, joiden raameissa vaikuttamistyötä tehdään. Ylioppilaskunnan sisällä edunvalvontaa hoidetaan koulutuspoliittisella, sosiaalipoliittisella ja kansainvälisellä sektorella. Edunvalvontaa tehdään paljon myös yhteistyössä opiskelijajärjestöjen kanssa.
Järjestöt
Tampereen ylioppilaskunnan piirissä toimii erilaisia järjestöjä, kuten ainejärjestöjä, kiltoja, edunvalvontajärjestöjä ja harrastejärjestöjä. Ylioppilaskunnan piirissä on yli 150 järjestöä, joiden toimintaa ylioppilaskunta tukee mm. tarjoamalla taloudellista tukea, järjestöneuvontaa, koulutuksia, tiloja ja erilaisia lainauspalveluita.
Jäsenpalvelut
Ylioppilaskunnan tarjoamat jäsenpalvelut ovat kaikkien jäsenten ja yhdistysasemassa olevien järjestöjen käytettävissä. Jäsenpalveluita ovat mm. opiskelijakortti ja lainattavat pakettiautot, urheiluvälineet ja pelit sekä erilaiset neuvontapalvelut.
Tuutorointi
Päävastuu opiskelijatuutoroinnista Tampereen yliopistossa on yliopistolla, mutta ylioppilaskunta osallistuu tuutorointiin mm. koordinoimalla tuutorihakua, tuottamalla materiaalia tuutoroinnin tueksi sekä auttamalla yliopistoa koulutusten järjestämisessä.
Suomen suurin Wappu
Tampereella järjestetään vuosittain Suomen suurin Wappu, joka kerää yhteen yli 100 tapahtumaa, kymmeniä järjestöjä ja kaikki 18 000 opiskelijaa.
Seinä
thumb|200px|right|Tiiliseinä Seinä on rakennuksessa tilaa jakava ja usein myös kantavana rakenteena toimiva pystysuora rakenneosa. Myös avattavia väliseiniä on olemassa.
Seiniä voidaan luokitella materiaalin, esimerkiksi puu-, kivi-, tiiliseinä, tai rakenteellisen tarkoituksen mukaan: esimerkiksi ulkoseinä, kevyt väliseinä, kantava väliseinä, paloseinä. Edelleen niille voidaan määrittää erilaisia arvoja esimerkiksi kantavuuden, palonkestävyyden, lämmön- ja ääneneristyskyvyn mukaan.